జయ మృతిపై అపోలో ఆసుపత్రి చైర్మన్ ప్రతాప్ సి.రెడ్డి ప్రకటనచెన్నై, జూలై 18(ఆంధ్రజ్యోతి): తమిళనాడు మాజీ సీఎం జయలలిత మృతిపై ఏ విచారణకైనా సిద్ధమేనని ఆమెకు చికిత్స అందించిన అపోలో ఆసుపత్రి చైర్మన్ డాక్టర్ ప్రతాప్ సి.రెడ్డి ప్రకటించారు. జయ మరణంపై అనుమానాలున్నాయని, సీబీఐ విచారణ జరపాలని మాజీ సీఎం పన్నీర్సెల్వం సహా పలువురు రాజకీయ నేతలు పదే పదే డిమాండ్ చేస్తున్న నేపథ్యంలో అపోలో చైర్మన్ చేసిన తాజా ప్రకటన సంచలనంగా మారింది. మంగళవారం ఉదయం చెన్నైలో ప్రతాప్ సి.రెడ్డి మీడియాతో మాట్లాడుతూ.. అపోలో ఆసుపత్రిలో 75 రోజులపాటు జయలలితకు మెరుగైన వైద్యచికిత్సలు అందించామని, చికిత్సల విషయంలో ఎవరూ జోక్యం చేసుకోలేదని స్పష్టం చేశారు. అంతర్జాతీయ స్థాయిలో ఉన్నతమైన చికిత్సలు అందించామని, చికిత్స వివరాలకు సంబంధించిన రికార్డులన్నీ భద్రపరిచామని తెలిపారు. గత ఏడాది సెప్టెంబరు 22న అడ్మిట్ అయినప్పటి నుంచి డిసెంబరు 5న మరణించిన వరకు జయలలితకు వైద్యనిపుణుల ద్వారా అత్యున్నత చికిత్సలు అందించామని, ఈ విషయంలో ఎలాంటి దాపరికాలూ లేవన్నారు. జయ మృతిపై ఎలాంటి విచారణకు ఆదేశించినా ఎదుర్కొనేందుకు తాము సిద్ధంగా ఉన్నామని, చికిత్సల విషయంలో ఎలాంటి తప్పిదాలకూ పాల్పడలేదని రుజువు చేయగలమని పేర్కొన్నారు. ఇక, టాలీవుడ్ ప్రముఖులు డ్రగ్స్ మాఫియాలో చిక్కుకోవడం దురదృష్టకరమని, ఆరోగ్యాన్ని పాడుచేసే ఇలాంటి వ్యసనాలకు దూరంగా ఉండడం మంచిదని సూచించారు.
jaya mrutipai apolo aasupatri chairman pratap si.reddi prakatanachennai, juulai 18(aandhrajyoti): tamilanadu maji cm jayalalita mrutipai e vichaaranakainaa siddhamenani aameku chikitsa andinchina apolo aasupatri chairman dactor pratap si.reddi prakatinchaaru. jaya maranampai anumaanaalunnaayani, cbi vichaarana jarapalani maji cm pannirselvam sahaa paluvuru rajakeeya nethalu pade pade demand chestunna nepathyamlo apolo chairman chesina taja prakatana sanchalanamgaa maarindi. mangalavaaram udayam chennailo pratap si.reddi meediatho maatlaadutuu.. apolo aasupatrilo 75 rojulapatu jayalalitaku merugaina vaidyachikitsalu andinchaamani, chikitsala vishayamlo evaruu jokyam chesukoledani spashtam chesaru. antarjaatiiya sthaayilo unnatamaina chikitsalu andinchaamani, chikitsa vivaraalaku sambandhinchina recordulanni bhadraparichamani telipaaru. gatha edaadi septembaru 22na admit ayinappati nunchi disembaru 5na maraninchina varaku jayalalitaku vaidyanipunula dwara atyunnata chikitsalu andinchaamani, ee vishayamlo elanti daaparikaaluu levannaru. jaya mrutipai elanti vichaaranaku aadesinchinaa edurkonenduku taamu siddamgaa unnaamani, chikitsala vishayamlo elanti tappidaalakuu palpadaledani rujuvu cheyagalamani perkonnaru. ika, tollivood pramukhulu drugs maphialo chikkukovadam duradrushtakaramani, aarogyaanni paduchese ilanti vyasanaalaku dooramgaa undadam manchidani suuchimchaaru.